दीपशिखा में सीआरई पर वर्कशॉप का समापन
रांची |भारतीय पुनर्वासपरिषद दिल्ली की ओर से दीपशिखा में चल रही पांच दिवसीय सीआरई कार्यशाला का समापन बुधवार को हुआ। कार्यशाला में झारखंड के अलावा बिहार और ओड़शा के पुनर्वास के क्षेत्र में काम कर रहे 30 प्रतिनिधि शामिल हुए। इस दौरान दिल्ली से आए आलोक भुवन, अनामिका सिन्हा, कोलकाता की रिसोर्स पर्सन डॉ. उमा सेनगुप्ता, रांची के राकेश रंजन ने प्री स्कूल एजुकेशन पर विस्तार से जानकारी दी। समापन मौके पर संस्थान की शैक्षणिक निदेशक डॉ. अलका निजामी और प्रमोद कुमार ने नि:शक्त बच्चों को हर तरह की मदद और उन्हें समाज की मुख्यधारा में लाने की बात कही। रिसोर्स पर्सन यूनिसेफ के विनय पटनायक और राहुल मेहता ने विभिन्न बिंदुओं पर प्रकाश डाला। मौके पर संस्था के कई सदस्य मौजूद थे।
hin_Deva hin_Deva